Diari Oficial de la Generalitat Valenciana


Sumari del DOGV 3910, del 04-01-2001 (2000/10459)

ACORD de 16 de novembre de 2000, de la Comissió Territorial d'Urbanisme de València, que fa referència a la modificació núm. 23 del pla general d'ordenació urbana de paterna, relativa al canvi d'alineació del carrer 349 de la canyada, a l'altura del núm. 1.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10913


Data del document
:   16-11-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paterna
    * pla d'urbanisme

ACORD de 16 de novembre de 2000, de la Comissió Territorial d'Urbanisme de València, que fa referència a la modificació núm. 23 del pla general d'ordenació urbana de paterna, relativa al canvi d'alineació del carrer 349 de la canyada, a l'altura del núm. 1. [2000/10272]
  
Vist l'expedient tramés per l'Ajuntament de Paterna que fa referència a la modificació núm. 23 del Pla General d'Ordenació Urbana, relatiu al canvi d'alineació del carrer 349 de la Canyada, a l'altura del núm 1, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament en la sessió celebrada el dia 27 d'abril de 2000. Després del pertinent període d'exposició pública, en el qual no es van presentar al·legacions, el va considerar provisionalment aprovat el mateix òrgan, tal com es va indicar en l'acord de sotmetiment a exposició pública.
  
Segon
  
El projecte consta de memòria i plànols.
  
Tercer
  
L'objecte de la modificació és la correcció del traçat del carrer 349 a l'altura del núm. 1, a la Canyada.
  
La modificació de l'alineació de l'esmentat vial es justifica en l'existència en la cantonada del carrer 349, nún. 1 de la canyada, d'una placeta amb forma de quart de cercle que minva la forma de la superfície d'una parcel·la en aproximadament 70 m2, i fa que aquesta superfície siga inferior a la mínima exigida pel pla general de 500 m2.
  
Per això amb la modificació se suprimeix la placeta amb forma de quart de cercle esmentada.
  
Quart
  
Paterna té un pla general d'ordenació urbana, aprovat definitivament per la Comissió Territorial d'Urbanisme el 15 de novembre de 1990.
  
Cinqué
  
La Comissió Informativa de la Comissió Territorial d'Urbanisme de València, en la sessió del 9 de novembre de 2000, va emetre un informe relatiu al projecte de què tractem i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
Si bé amb la modificació hi ha un increment d'aprofitament lucratiu privat, per la seua escassa entitat es considera innecessària la previsió de les mesures compensatòries establertes en l'article 55.3 de la LRAU.
  
Quart
  
Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 16 de novembre de 2000, acorda aprovar definitivament la modificació núm. 23 del Pla General d'Ordenació Urbana de Paterna relatiu al canvi d'alineació del carrer 349 de la Canyada, a l'altura del núm. 1.
  
Contra aquest acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 16 de novembre de 2000.- El secretari de la Comissió Territorial d'Urbanisme: José Manuel Palau Navarro.
  
Conselleria d'Obres Públiques,
  
Urbanisme i Transports